Exqrch/javanese-Komodo-pixelgpt huggingface dataset:
Taman Nasional Way Kambas Taman Nasional Way Kambas inggih punika taman nasional kannge nglindungi gajah ingkang dumunung wonten ing tlatah Lampung, ing kacamatan labuhan ratu, lampung timur, Indonésia
Kajaba ing 'Way Kambas, sekolah gajah ugi saged pinanggih wonten ing Minas, Riau
Gajah sumatera (Elephas maximus sumatranus) ingkang gesang ing kawasan punika kantun sakedhik cacahipun
Taman Nasional Way Kambas jumeneng nalika taun 1985, minangka sekolah gajah kang angka pisan wonten ing Indonésia
Namanipun rumiyin" Pusat Latihan Gajah (PLG)" nanging dèrèng dangu, éwah dados "Pusat Konservasi Gajah (PKG)" ingkang gadhah ancas saged dados "pusat konservasi gajah dalam penjinakan, pelatihan, perkembangbiakan dan konservasi"
Dumugi sapunika PKG punika sampun nggladhi antawisipun 300 gajah ingkang sampun kasebar wonten ing Indonésia
Wonten ing Way Kambas ugi wonten "International Rhino Foundation" ingkang tugasipun njagi warak supados boten cures.
Taman Nasional Sembilang Taman Nasional Sembilang iku taman nasional kang ambané 2.051 km2 sauruté pasisir wétané Pulo Sumatra, Indonésia
Taman iki pérangan gedhéné wujud rawa minangka alas endhut ("peat forest"), sairib kaanané Taman Nasional Berbak ing sacedhaké
Taman loro iku minangka palemahan teles Ramsar kang olèh kawigatèn internasional
Taman iki sinebut taman mawa gegrombolan manuk pasisir kang tatanané paling angèl sadonya, kanthi 213 spésies kang kacathet, lan minangka papan tumangkaré koloni-bango-susu-kang-paling-gedhé
Saka Palémbang menyang Taman Nasional Sembilang suwéné sajam sarana dalan dharat banjur karo-tengah jam saran prau lan dibacutaké manèh dalan dharat sajam
Watara saparoné taman iki awujud alas mangrove, déné liyané awujud alas-rawa endhut, alas tropis, lètèran lendhut ("mudflat"), alas rawa abanyu tawa, lan alas sempadan ("riparian forest")
Taman iki minangka habitaté spésies mamal cacah 53, kaya ta macan sumatra kang kadrawasan, gajah sumatra, tapir malayu, uwa sirah ireng ("black-headed gibbon"), lan siamang, uga macan méga sundha ("Sunda clouded leopard") kang sajeroning bebaya cures, kucing watu ("marbled cat"), kucing sirah lètèr ("flat-headed cat"), bruwang madu, lan kethèk buntut babi kidul ("southern pig-tailed macaque")
Kali-kali ing taman iki minangka habitaté 140 punjul spésies iwak lan 38 spésies yuyu, uga berang-berang éurasiah kang ing jeroning bebaya cures, berang-berang ules alus, penyu kali kalimantan, penyu bathok, bulus, lumba-lumba indho-pasifik, lan pesut
Ing taman iki ana koloni bango susu kang gedhé dhéwé sadonya, lan salah siji koloni thonthong kang gedhé
Manuk ing sajeroning bebaya ing taman iki kaya ta: bango buthak ireng, bèbèk suwiwi putih, kedhidhi sikil ijo blenthèng, lan kedhidhi wétan
Gunggungé populasi manuk ing taman iki winatara nyandhak sayuta, déné nalika mangsa salju, manuk migratori cacah 100.000-an lèrèn ing taman iki
Taman nasional iki dikukuhaké ing taun 2003
Bebaya kang ngincim taman iki ya iku pambabading alas cilik-cilikan tur ilégal, srèmpèdan ("abrasion") 15 mèter saben tauné, lan kagiyatan kolam-kolam iwak ing pasisiré
Réstorasi mangrove wis dicakaké ing palemahan kang ambané 200 héktar lan isih terus tambah.
Universitas Islam Sultan Agung Universitas Islam Sultan Agung utawa kasingkat UNISSULA, diadhekake wiwit 20 Mèi 1962 (16 Dzulhijah 1369 H) déning Yayasan Badan Wakaf Sultan Agung, kasingkat YBW-SA
Yayasan iki diadhekake ing Semarang wiwit tanggal 31 Juli 1950 (16 Syawal 1369 H), kang bergerak ing babagan pendidikan, keséhatan, sosial lan kagiyatan amal shaleh liyané kanthi tujuan nyebarluaske pandidikan lan ajaran Islam kang dijiwai dakwah Islam.
Universitas Muhammadiyah Surakarta Universitas Muhammadiyah Surakarta (UMS) ya iku saka 164 Perguruan Tinggi Muhammadiyah (PTM) lan salah siji ing antarané 1.890 Perguruan Tinggi Swasta (PTS) Ing Indonésia
Amal usaha babagan pandidikan iki duwé tekad wujudake kampus dadi "Wacana Keil­muan lan Keislaman", ya iku saged numbuhake budaya Islami kang nguasani ngèlmu kawruh lan keterampilan kang dilandasi aji-aji keislaman
Universitas Muhammadiyah Surakarta kapérang dadi 18 Fakultas,ya iku: Program Magister (S2)
Universitas Muhammadiyah Surakarta memiliki 8 Program Pasca Sarjana: Pranala njaba
10 92097 863891 733140 2013-06-17T15:41:35Z TracySurya 575 jarwa sithik 863891 wikitext text/x-wiki
Gyala Peri Gyala Peri (basa Chinese:加拉白垒, Pinyin: Jiālābáilěi) inggih punika pucuk ingkang papanipun manggèn wonten ing sisih pucuk wetanipun Himalaya, lawang mlebetipun ngarai, Tsangpo
Inggilipun kacatet 7.150 mèter
Gyala Peri papanipun wonten ing sisih leripun Great Band saking Yarlung, kali Tsangpo, kali utami ingkang wonten ing Tibet, ingkang dados Brahmaputra wonten ing India
Punika NNW ingkang tebihipun 22 kilimeter saking inggilipun [p[Barwa]] namcha
Ewodene boten satunggal puncak kaliyan Himalaya, Gyala Peri gadhah lega vertikal ingkang ageng
Papanipun wonten ing inggilipun ngarai Tsangpo
Pendakian ingkang kapisan Gunung Gyala Peri wonten ing taun 1986 déning ekspedi saking Jepang, liwat Ridge sisih kidul
Kelompok èkspèdhisi punika mbetahaken wekdal satunggal ngantos setengah wulan wonten ing salebeting gunung.
Universitas Muhammadiyah Purwokerto Universitas Muhammadiyah Purwokerto ya iku alih wujud saka IKIP Muhammadiyah Purwokerto, kang sampun diadhekake ing tanggal 5 April 1965
IKIP Muhammadiyah Purwokerto ya iku cabang saka IKIP Muhammadiyah Surakarta
Tahun 1968 IKIP Muhammadiyah Surakarta Cabang Purwokerto misah lan alih jeneng dadi IKIP Muhammadiyah Purwokerto
Kanthi dhasar SK Dirjen Dikti Depdikbud No
345/DIKTI/Kep/1995 tanggal 26 Juli 1995, IKIP Muhammadiyah Purwokerto kaubah dadi Universitas Muhammadiyah Purwokerto
Nganthi taun 1995, Universitas Muhammadiyah Purwokerto duwé memiliki enem fakultas, ya iku Fakultas Keguruan dan Ilmu Pendidikan (FKIP), Fakultas Agama Islam, Fakultas Ékonomi, Fakultas Pertanian, Fakultas Perikanan lan Fakultas Teknik
Krajan Alengka Krajan Alengka utawi lanka (Sansekerta: लंका ; "lankā", ateges “pulau”) inggih punika namanipun karajan wonten ing pulau kidul India ingkang dipunprintah kaliyan Raja Rawana utawi Rahwana wonten ing jaman Ramayana
Manawi wonten ing jaman sapunika karajan punika kawéntar kaliyan nama Sri Lanka
Karajan punika dipunbèntèngi kaliyan plato wonten ing antawisipun tigang pucuk redi ingkang kawentar kanthi nama Redi Trikuta utawi Gunung Trikuta
Puncak ingkang paling inggil wonten ing redi punika dipunarani Puncak Adam
Kutha krajan Karajan Alengka wonten ing jaman kuna naté dipunobong déning Hanuman utawi ing Basa Jawi dipunarani Anoman.
Universitas Muhammadiyah Purworejo Universitas Muhammadiyah Purworejo iku universitas Islam ing Purwareja, Jawa Tengah
Kanggo memenuhi kabutuhan masarakat adhedasar Surat Dudutan Mendikbud RI Nomor 05/D/0/1999 tanggal 8 Januari 1999, IKIP Muhammadiyah Purworejo alih dadi Universitas Muhammadiyah Purworejo kanthi 12 Fakultas ya iku: Cathetan sikil
Miki Tikus Miki Tikus utawi wonten ing Basa Inggris kawéntar kaliyan nama Mickey Mouse inggih punika tokoh kartun awujud tikus ingkang dados ikon kanggé The Walt Disney Company ingkang dipundamel déning Ub Iwerks wonten ing taun 1920-an
Kartun punika pangembanganipun saking tokoh animasi dados simbol ingkang kawéntar wonten ing donya
Wonten ing tokoh Miki rumiyin, swantunipun dipunisi kaliyan Walt Disney piyambak .
Manusia Setengah Salmon Manusia Setengah Salmon ya iku buku kagungane Raditya Dika ingkang paling anyar, terbit rikala taun 2011
Tasih gadhah konsèp komedi kaya ta buku-buku sadurungé, Marmut Merah Jambu, Radikus Makan Kakus, Babi Ngesot, Cinta Brontosaurus,
Tasih ngemot cariyos pribadi, nanging sampun wonten cariyos semi fiksi, utawa diarang kanggé komedi.
Pasisir Senggigi Pasisir Senggigi inggih punika papan pariwisata ingkang kawéntar wonten ing Lombok, Lombok Barat, Nusa Tenggara Barat
Pasisir punika gadhah garis pasisir ingkang dawa satemah katon éndah kanggé sesawangan saha dados salah satunggaling wisata sagara ing Pulau Lombok
Pasisir Senggigi punika madep langsung dhateng laut Selat Lombok.Saking pasisir ingkang landai punika dados papan ingkang ngremenaken kanggé renang saha nonton kaéndahan Gunung Agung, Bali
Pasisir Senggigi punika boten seageng Pasisir Kuta, Bali, nanging manawi wonten ing mriki kados wonten ing Pasisir Kuta, Bali
Pesisir pasisirnipun taksih asri
Kajawi punika sesawangan wonten ing sangandhaping sagara ugi éndah sanget
Para wisatawan kathah ingkang nyobi "snorkling" amargi ombakipun boten ageng sanget
Terumbu karang njorok manengah ndamel ombakipun pecah wonten tengah
Wonten ugi hotèl-hotèl mawi regi ingkang manéka warni, saking hotèl mawi regi ekonomis dumugi ingkang awis sanget
Kirang langkung setengah jam mawi mlampah, para wisatawan saged dumugi Batu Bolong ing pasisir punika
Batu Bolong inggih punika satunggaling pura ingkang kabangun wonten ing sanginggiling karang ingkang mapan ing pinggiring pasisir
Miturut legénda ingkang wonten ing masarakat ing mriku kalang rumiyin asring dipunadani pengorbanan satungggaling prawan supados dipangan iwak hiu ing papan punika
legénda sanès nyariosaken bilih rumiyin kathah laré èstri ingkang terjun piyambak saking papan punika dhateng sagara amargi lara ati
Saking papan punika ugi katingal Gunung Agung ing Pulo Bali
Boten tebih saking batu Bolong punika wonten makamipun ulama
Punika kalebet papan ingkang suci kanggé para penganut "Wetu Telu"
Batu Layar punika ramé nalika Lebaran topat inggih punika lebaran kanggé tiyang ingkang sampun siam 1 minggu sasampunipun lebaran Idul Fitri
Wonten ing sakiwa tengenipun Pasisir Senggigi punika kathah papan kanggé nyipeng ingkang manéka warni miturut kersanipun piyambak
Wiwit saking hotèl berbintang, resor, hotèl melati dumugi pondokan
Ing pinggiring Pasisir Senggigi punika kathah restoran-restoran utawi griya dhahar ingkang nyemeptakaken manéka warni masakan khas Lombok lan jinis dhaharan sanèsipun
Ingkang khas inggih punika Ayam taliwang lan Plecing kangkung
Manawi para wisatawan badhé mirsani sesawangan Pasisir Senggigi saged nitih cidomo, angkudan khas saking Nusa Tenggara Barat kanthi tarikan jaran.
Tongsèng Tongsèng inggih punika salah satunggaling tetedhan ingkang bahan dhasaripun daging wedhus
Tongsèng punika wujudipun kados gule nanging kanthi bumbu ingkang langkung mantep raosipun
Bedanipun tongseng kaliyan gulé, ugi saged dipuntingali saking daging ingkang dipun-ginakaken
Punika bedanipun tongseng saha gule ingkang langkung cetha
Manawi tongseng punika daging ingkang dipun-ginakaken inggih daging ingkang taksih nèmplek wonten ing balungipun menda, mliginipun balung ing pérangan iga saha balung sisih wingking
Padatanipun, daging ingkang dipunmangsak punika ngginakaken daging wedhus, nanging ugi wonten ingkang ngginakaken daging sapi utawi kebo
Ingkang njangkepi tongseng piyambak inggih punika duduhipun tongseng
Padatanipun, ing salebeting duduh tongsèng punika dipunlebetaken sapérangan janganan kados ta lobis, bawang, brambang, tomat, saha kecap
Déné bahan-bahan kanggé bumbu oseng-osengipun inggih punika campuran uyah, bawang, kecap, saha lada
Bahan-bahan ingkang dipunbetahaken kanggé damel tongseng daging menda inggih kados makaten: Déné bahan ingkang dados pelengkap manawi tongseng wedhus sampun mateng inggih punika brambang goreng Lan bahan-bahan ingkang dipunbetahaken kanggé bumbu alusipun inggih kados makaten: Caranipun damel
Caranipun damel tongseng inggih sajatosipun gampil, inggih punika kados makaten:
Musiyum Affandi Musiyum Affandi punika satunggalipun musiyum ingkang nyimpen kasiling karya pelukis legendaris Affandi
langkung saking 300 lukisan ingkang dipunsimpen wonten ing musiyum punika
Ing papan punika wonten 3 galéri lan satunggal griya ingkang kala rumiyin kanggé dalemipun pelukis Affandi punika
Griya punika unik, amargi atapipun awujud godhong gedhang saha wonten 2 lantai, mliginipun ingkang lantai nginggil kanggé kamaripun Affandi ingkang artistik
Musiyum punika mapan wonten ing Jl
167, Yogyakarta, 55281, Indonesia
Musiyum punika ngélingaken kados pundi gigihing maestro lukis Indonesia kanthi nama Affandi anggènipun ngembangaken lan ngangkat drajat seni lukis ing Indonesia
Pelukis remenanipun Présidhèn RI kapisan, Ir
Soekarno punika asring damel paméran lukisan dhateng pundi-pundi
Sesarengan kaliyan punika, liwat karya-karyanipun Affandi pikantuk manéka penghargaan ing Asia lan Éropah
Ing antawisipun Bebungah Bedhamèn "The Dag Hammarskjoed Prize" saking Italia nalika taun 1977, Bintang Maha Jasa Utama saking Pamarentah RI nalika taun 1978, lan gelar Doctor Honoris Causa saking national University of Singapura ing taun 1977
Kabangun kanthi èstètis minangka étalase kanggé lukisan-lukisan Affandi, musiyum punika mapan wonen ing sakiwa tengenipun wit kamboja
Musiyum punika gadhah payon kanthu wujud kados godhong gedhang, membujur wonten ing sisih kulon Kali gajah Wong, lan madep langsung kaliyan Universitas Islam Negeri (UIN) Sunan Kalijaga
Sekawan galèri wonten ing musiyum punika unik sanget, atapipun lengkung kados godhong gedhang kanthi warni ingkang kathah piyambak warni ijo lan kuning damel kuwating artistik yasan musiyum
Awit saking musiyum pribadi, nanging wonten ing pangembanganipun déning Yayasan Affandi minangka pangelola, musiyum ingkang nalika taun 1988 naté kerawuhan mantan Mahamantri Malaysia Dr
Mahathir Mohammad punika kabikak kanggé umum minangka warisan budaya
Kajawi punika, minangka wujud nggatosaken pendidikan lan pariwisata, awit taun 1985 musiyum punika mlebet dhateng Organisasi Barahmus (Badan Musyawarah Musiyum) Daerah Istimewa Yogyakarta lan nalika taun 1997 musiyum punika kadaftar dados anggota BMMI (Badan Musyawarah Musiyum Indonesia)
Sapunika Musiyum Affandi majang kirang langkung 1.000 karya lukis, 300 saking punika kalebet karyanipun Affandi piyambak
Musiyum punika kapérang dados 4 gladri, inggih punika Galéri I, Galéri II, Galéri III, lan Galéri IV
Saben galéri gadhah ciri kas lan karakteristik ingkang béda-béda
Wonten ing papan punika wonten manéka warna lukisan Affandi wujud sketsa, lukisan cèt air, pastel lan cèt lenga ing nginggiling kanvas
Lukisan ingkang kapajang wonten ing Galéri I punika kalebet karya "restrospektif" ingkang ngandhut aji sajarah, saking wiwiting karir dumugi pungkasan
Kajawi punika para wisatawan saged ningali koleksi tuwa dhéwé ingkang kadamel ing taun 1936 lan koleksi unggulan kanthi irah-irahan "Belajar Anatomi Duduk Telanjang (Potret Affandi) " kadamel ing taun 1948 lan "Potret Diri Menghisap Pipa" kadamel ing taun 1977
Sejatosipun papan punika kanggé lukisan karyanipun Kartika Affandi, nanging wonten ing kasunyatan papan punika kaginakaken kanggé ruwang pamèr kolèksi lukisan musiyum saking pelukis kondhang, kados ta Basuki Abdullah, Popo Iskandar, Hendra, Rusli, fajar Sidik, S
Sujoyono, Barli, Wahdi S., Bagong Kussudiarjo, Mochtar Apin, lsp
Gladri II punika kapérang dados 2 lantai, lantai kapisan isinipun lukisan ingkang asipat abstrak, déné ingkang lantai kalih kanggé lukisan kanthi corak realis.
Lantai kapisan saking galéri punika kaginakaken kanggé ruwang pamèr karya lukis kulawarganipun Affandi, kados lukisan paling énggal Kartika Affandi, putrinipun Affandi
Kajawi punika wonten ugi lukisan Rukmini Yusuf lan Juki Affandi, ugi wonten lukisan sulaman saking kain wol karya Maryati, garwanipun Affandi
Galéri IV punika kanggé ruwang pamer lukisan karyanipun Didit, putunipun Affandi.
Monumèn Yogya Kembali Museum Monumèn Yogya Kembali utawi kawéntar kanthi singkatan Monjali punika museum ingkang mapan wonten ing dalan Ring Road Utara, Sléman, Yogyakarta mliginipun wonten ing Jln
Lingkar Utara, Jongkang, Sariharho, Ngaglik
Kalebet musiyum sajarah perjuangan kamardikan Republik Indonésia ingkang wonten ing Yogyakarta saha dipunkelola déning Departemen Kabudayan lan Pariwisata
Dipunbangun nalika tanggal 29 Juni 1985 kanthi tetengeran upacara tradhisional nandur kepala sapi lan mapanaken watu kapisan déning Sri Sultan Hamengkubuwono IX lan Sri Paduka Paku Alam VIII
Gagasan kanggé madegaken monumèn punika saking Kolonel Sugiarto minangka Wali Kota Madya Yogyakarta nalika Pengetan Yogya Kembali ingkang dipunadani déning Pamaréntah Daerah Tingkat II Yogyakarta ing 29 Juni 1983
Kapilih nama "Yogya Kembali" kanthi maksud minangka tetenger prastawa sajarah dipuntarik bala pendudukan Walanda saking kutha krajan Yogyakarta ing 29 Juni 1949
Punika minangka tandha bebasing Bangsa Indonésia kanthi nyata saking kuasaning pamaréntahan Walanda
Makna papan lan wujuding Monjali
Monumèn Yogya Kembali punika awujud kerucut lan kapérang dados tigang lantai punika rampung dipunyasa kanthi dangunipun sekawan taun lajeng dipunkepyakaken tanggal 6 Juli 1989 déning Présidhèn RI kala punika, Soeharto
Monumen kanthi dhuwur kirang langkung 31.8 m punika awujud gunung minangka lambang kasuburan
Kajawi punika wujud gunung punika ugi ateges nglestantunaken budayanipun nenek moyang pra-sajarah
Pamilihaning papan Monjali punika gadhah makna piyambak kanthi latar budaya Yogya, inggih punika monumèn punika mapan wonten ing sumbu utawi poros imajiner ingkang ngubungaken Gunung Merapi, Tugu Jogja, Kraton, Panggung Krapyak, lan Pasisir Parangtritis
Sumbu imajiner punika asring dipunsebat "Poros Makrokosmos" utawi "Sumbu besar panguripan"
Titik imajiner piyambak saged dipuntingali wonten ing lantai 3 ing papan madegipun cagak gendéra
Wangunan monumen punika saking taman ing ngajeng ingkang para wisatawan saged mirsani Meriam PSU Kaliber 60mm damelan Ruslan, déné ing plataran paling ngajeng wonten Replika Pesawat Guntai lan Pesawat Cureng ingkang dipunagem nalika prastawa perjuangan punika
Mlebet wonten plataran musiyum wonten témbok ingkang ngebaki sisih kidul monumèn ingkang isinipun Rana Pratélan Nama Pahlawan bilih para wisatawan saged mirsani 422 nama pahlawan ingkang palastra ing laladan Wehrkreise III antawisipun tanggal 19 Dhésèmber 1948 dumugi 29 Juni 1949 lan geguritan "Karawang-Bekasi" anggitanipun Chairil Anwar
Monjali punika kapérang dados tigang lantai
Sedaya pérangan yasan dipunbètèngi kolam toya
Ing lantai satunggal punika musiyum ingkang kapérang dados 4 ruwang musiyum kanthi kolèksi wujud: realia, replika, foto, dhokumèn, heraldika, manéka warna senjata, wujud evokatif pawon umum ingkang sadaya nggambaraken swasana perang kamardikan 1945-1949
Wisatawan saged mirsani tandu ingkang naté kanggé mboyong Jendral Sudirman nalika perang gerilya, seragam bala, lan dokar
Wonten ugi pabukon mirunggan ingkang nyediakaken bahan-bahan referensi sajarah perjuangan kamardikan Indonésia kanggé umum
Ing lantai 2 pérangan témbok njawi para wisatawan saged mirsani 40 relief Perjuangan Phisik lan Diplomasi perjuangan Bangsa Indonésia awit 17 Agustus 1945 dumugi 28 Dhésèmber 1949
Wonten ing mriku wonten ugi relief Jenderal Mayor Meyer ingkang ngancam Sri Sultan HB IX tanggal 3 Maret 1949, Présidhèn, lan para pemimpin sanès kondur dhateng Yogyakarta.
Millard Fillmore Millard Fillmore (#ALIH) ya iku Présidhèn Amérika Sarékat kaping 13, njabat ing taun 1850-1853
Sadurungé, panjenengané njabat dadi wakil présidhèn Amérika Sarékat
Panjenegané dadi présidhèn amarga konstitusi Amérika, nggantekaké Présidhèn Zachary Taylor kang tilar donya amarga lelara gastroenteritis kang parah
Millard Filmore njabat telong taun, saka taun 1850 tekan 1853
Panjenegané ya iku anggota Whig lan semangsa njabat dadi présidhèn ora didampingi déning wakil présidhèn
Penjenengané kacatet minangka Présidhèn Amérika Sarékat keloro kang tilar donya nalika njabat sadurungé dilantik minangka présidhèn
Mllard Fillore lair nalika tanggal 7 Januari 1800 ing kutha cilik praja New York ing njero pondhok kang digawé saka batang kayu ing nduwur kebon kang dibukak lan digarap déning bapaké dhéwé
Millard nalika cilik sithik banget éntuk kesempatan kanggo ngecap pendhidhikan, nanging panjenengané tekun sinau ukum
Ing imur 23 taun, panjenengané olèh izin kanggo mbukak praktik ukum
Kanthi rikat panjenengané narik perhatiané pulitikus-pulitikus ing New York, salah siji ing antarané mengaruhi Millard Fillmore kanggo makarya ing babagan pulitik
Ing taun 1832, nalika yuswané 32 taun, Millard Fillmore kapilih kanggp dadi anggota Dewan Perwakilan Rakyat Amérika, kalungguhan kang panjenengané geluti sasuwéné wolong taun
Ing taun 1844, panjenengané nyalonake dhiri kanggo dadi gubernur New York, nanging ora kasil, sabanjuré bali manèh nekuni praktik ukum
Petang taun salanjuté, panjenegané dicalonaké dadi calon présidhèn déning Parté Whig, lan entul kamenangan ing pilihan umum
Panjenengané dadi ketua perdebatan sengit ing senat masalah persoaan-persoalan batur tukon lan status laladan-laladan anyar kang dimenangaké ing Perang Mèksiko 1846-1848
Sikapé kang ora mihak karo rong golongan minangka prabawa kang menangaké suasana
Miturut konstitusi Amérika, Millard Filmore disahaké dadi présidhèn ing 10 Juli 1850, nggantekaké présidhèn Zachary Taylor kang tilar donya
Ing wektu iku masalah batur tukon wés mecah belah Amérika
Strategi pulitiké kanggo nggabungaké pihak-pihak kang padha nentang wés mbiyantu ngundur Perang Sedulur (kang akhire pecah ing taun 1861)
Sawisé panjenengané dadi présidhèn, Millard Fillmore ngirim pesen kanggo Konggrès, njurung salah sijining rencana kanggo kompromi masalah batur tukon
Rencana iku sabanjuré ditampa lan kaloka minangka Kompromi 1850
Undang undang iku isiné limang rancangan nukokaké budak kang didol ing kutha krajan Amérika
Ing pelaksanaané kang atos salah sijining undang-undang iku, panjenengané kelangan akèh panjurung saka parténé
Saingga panjenengané kalah ing pamilihan kanggo dadi calon présidhèn manèh
Telong taun sawisé panjenengané ninggal Gedung Putih, panjenengané dadi calon présidhèn saka parté liya, kang panjenengané lumebu dadi anggota, nanging panjenengané ora kasil dipilih
Lekas iku panjenengané dadi salah sijining non-parté
Sanadyan mangkono, panjenengané terus njurung usaha kanggok nengahi lan kompromi masalah-masalah batur tukon, pendiriané kang nentang panggunaan sikara njalari panjenengané kelangan akèh kanca-kancané
Akhiré panjenengané mandek saka kagiyatan kemasyarakatan
Ing 8 Maret 1874, Millard Filmore tilar donya ing yuswa 74 taun ing keadaan lumpuh
présidhèn Millard Filmore ninggal siji putra lan siji putri saka garwané kang kapisan, kang tilar donya ing taun 1853
Saka garwané kang keloro panjenengané ora duwé putra.
Lego Lego (diwaca légo) iku dolanan bocah saka plastik sing bisa kanggo bahan yasan kaya bata
Dolanan iki diprodhuksi déning The Lego Group, sawijining perusahaan swasta ing Billund, Dènmark
Produk utama perusahaan iki, ya iku bata Lego sing bisa ditumpuk-tumpuk lan nancep raket sawijiné karo liyané
Manawa arep dibongkar, ya bisa
Mulané iku Lego bisa kanggo bahan dhasar kanggo nggawé mèh kabèh yasan lan wahana.
Gudang garam Gudang Garam sapunika kalebet produsen rokok ingkang sampun misuwur ing Indonesia
Kaadegaken wiwit tanggal 26 Juni 1958 déning Surya Wonowidjojo
Gudang Garam sapunika kalebet pabrik rokok kretek ingkang paling sepuh lan paling ageng ing tlatah nuswantara
Gudang Garam sapunika gadhah kebon mbako 514 are ing Kediri, Jawi Wétan
Franklin Pierce 0 1626471 2023-03-03T10:03:53Z LabdajiwaBot Umilu → mèlu 1627340 wikitext text/x-wiki Franklin Pierce (#ALIH) ya iku pulitikus Amérika lan Présidhèn Amérika Sarékat angka 14, njabat ing 1853-1857
Pierce asalé saka Parté Dhémokrat lan didampingi déning William R
King minangka wakil présidhèn Ing mangsa Présidhèn Franklin Pierce, Amérika lagi diambang bahaya perpecahané perang sadulur
Sajarah nyatet manawa Franklin Pierce kapilih dadi présidhèn kanthi béda tipis saka pesaingé kanthi karep manawa Franklin Pierce bisa ngredam perang sadulur
Bapake, Benjamin Pierce, ya iku pejuang ing Revolusi Kamardikan Amérika lan ping pindho njabat Gubernur praja New Hampshire
Franklin Pierce sinau ing Bowdoin College, Maine, lan panjenengané lulus peringkat angka 5 ing kelasé
Kapribadiané sing nyenengaké Nataniel Hawthorne (novelis paling kaloka ing Amérika) sing salanjuté dadi seduluré sing langgeng saumuré urip
Bar lulus, Pierce ngenekake petualangan ing pirang-pirang kantor hukum kanggo golèk pelatihan
Ing wektu iku, bapake sing ing puncak karier pulitike ing New Hampshire
Frank Pierce salanjute mèlu ing kampanye pulitik bapaké lan kasil metik kasil nyambut gawene
Keloro Pierce metu bareng lan ngalami mangsa gemilang ing Mangsa Jacksonian
Ing taun 1827 bapaké kapilih dadi Gubernur New Hamshire, lan rong taun salanjuté Pierce kapilih dadi pulitikus